"โสภณ" ค้านขายหุ้นบินไทยให้เอกชน
"โสภณ" ไม่เห็นด้วยกับแนวคิด รมว.คลัง ขายหุ้นบินไทยให้เอกชน ยันควรดำรงความเป็นสายการบินแห่งชาติ
15 ก.พ. 2553

"โสภณ" ไม่เห็นด้วยกับแนวคิด รมว.คลัง ขายหุ้นบินไทยให้เอกชน ยันควรดำรงความเป็นสายการบินแห่งชาติ
นายโสภณ ซารัมย์ รมว.คมนาคม เปิดเผยถึงกรณีที่นายกรณ์ จาติกวณิช รมว.คลัง มีแนวคิดที่จะขายหุ้นบริษัทการบินไทยให้เอกชนนั้น ตนไม่เห็นด้วย เพราะการบินไทยเป็นสายการบินแห่งชาติ  เป็นหน้าตาของประเทศ ส่วนการแปรรูปบริษัทการบินไทย ด้วยการเพิ่มทุนนั้น เรื่องดังกล่าวไม่ใช่เรื่องใหม่ เพราะการบินไทยได้เคยแปรรูปเข้าตลาดหลักทรัพย์มาแล้วครั้งหนึ่ง มีการเพิ่มทุนฯลฯ อย่างไรก็ตาม แนวคิดดังกล่าวนั้นยังไม่มีความชัดเจน คงต้องรอดูก่อน